อุดมเดช สีตบุตร

พลเอก อุดมเดช สีตบุตร ราชองครักษ์พิเศษ นายทหารพิเศษประจำกรมทหารราบที่ 1 มหาดเล็กรักษาพระองค์ อดีตรัฐมนตรีช่วยว่าการกระทรวงกลาโหม กรรมการในคณะกรรมการต่อต้านการทุจริตแห่งชาติ ในคณะรัฐบาลของพลเอกประยุทธ์ จันทร์โอชา, อดีตสมาชิกคณะรักษาความสงบแห่งชาติ อุปนายกสภาทหารผ่านศึกคนที่หนึ่ง อดีตเลขาธิการคณะรักษาความสงบแห่งชาติ ,อดีตผู้บัญชาการทหารบก คนที่ 38, อดีตประธานสโมสรฟุตบอลอาร์มี่ ยูไนเต็ด ประธานกรรมการ มูลนิธิอุทยานราชภักดิ์ ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร, อดีตประธานคณะกรรมการบริหารกิจการโทรทัศน์กองทัพบก, หัวหน้าศูนย์ติดตามสถานการณ์คณะรักษาความสงบแห่งชาติ
== ประวัติ==
พลเอก อุดมเดช สีตบุตร เกิดเมื่อวันที่ 15 สิงหาคม พ.ศ. 2498  ณ กรุงเทพมหานคร เป็นบุตรของพลเอก เลิศรบ สีตบุตร อดีตสมาชิกสภานิติบัญญัติแห่งชาติ ปี 2515 กับนางประณีต สีตบุตร เป็นบุตรชายคนสุดท้องของพี่น้อง 6 คน ดังนี้
1. นายชาญชัย สีตบุตร
2. พลอากาศเอก ไพศาล สีตบุตร
3. นางสาวอัญชลี สีตบุตร
4. นางฤดีรัตน์ สีตบุตร
5. นางศิรินทิพย์ สีตบุตร
6. พลเอก อุดมเดช สีตบุตร
== ครอบครัว ==
พลเอก อุดมเดช สีตบุตร สมรสกับ นางวิภาดา สีตบุตร กรรมการบริหาร บริษัท มาเลศฟู้ด จำกัดมีบุตรธิดาด้วยกัน 2 คน คือ ร้อยโทหญิงจุฑาภัค สีตบุตร และ นักเรียนนายร้อย ภูวเดช สีตบุตร
== การศึกษาและการอบรม ==
จบการศึกษาระดับมัธยมศึกษาที่โรงเรียนโรงเรียนเซนต์คาเบรียล จากนั้นเข้ารับการศึกษาที่โรงเรียนเตรียมทหาร รุ่นที่ 14 รุ่นเดียวกับ พลเอก นิพัทธ์ ทองเล็ก อดีตปลัดกระทรวงกลาโหม , พลอากาศเอก ตรีทศ สนแจ้ง ผู้บัญชาการทหารอากาศ , นาวาอากาศเอก วีระยุทธ  ดิษยะศริน อดีตพระสวามีใน สมเด็จพระเจ้าน้องนางเธอ เจ้าฟ้าฯกรมพระศรีสวางควัฒน วรขัตติยราชนารี และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 25 รุ่นเดียวกับ พลเอกธีรชัย นาควานิช อดีตผู้บัญชาการทหารบก, พลเอก สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ, พลเอกประสูตร รัศมีแพทย์ อดีตรองผู้บัญชาการทหารสูงสุด
โรงเรียนเซนต์คาเบรียล
โรงเรียนเตรียมทหาร รุ่นที่ 14
โรงเรียนนายร้อยพระจุลจอมเกล้า รุ่นที่ 25
โรงเรียนเสนาธิการทหารบก หลักสูตรหลักประจำ ชุดที่ 65
วิทยาลัยป้องกันราชอาณาจักร
หลักสูตร Integrated Pest Management ประเทศอิสราเอล
หลักสูตร Management Broadcast Program ประเทศสหรัฐอเมริกา
== การรับราชการ ==
พ.ศ. 2521 ผู้บังคับหมวดกองร้อยอาวุธเบา กองพันทหารราบที่ 3 กรมทหารราบที่ 21 รักษาพระองค์ฯ
พ.ศ. 2524 ผู้บังคับกองร้อยอาวุธเบา กองพันทหารราบที่ 3 กรมทหารราบที่ 21 รักษาพระองค์ฯ
พ.ศ. 2529 ฝอ.3 กองพันทหารราบที่ 3 กรมทหารราบที่ 21 รักษาพระองค์ฯ
พ.ศ. 2532 ผู้บังคับการกรมนักเรียนโรงเรียนเตรียมทหาร
พ.ศ. 2534 หัวหน้าฝ่ายกิจการพลเรือน กองพลที่ 1 รักษาพระองค์
พ.ศ. 2540 รองผู้บังคับการกรมทหารราบที่ 21 รักษาพระองค์
พ.ศ. 2545 ผู้บังคับการกรมทหารราบที่ 21 รักษาพระองค์
พ.ศ. 2547 รองผู้บัญชาการกองพลที่ 1 รักษาพระองค์
พ.ศ. 2549 เสนาธิการกองทัพภาคที่ 1
พ.ศ. 2550 ผู้บัญชาการมณฑลทหารบกที่ 11
พ.ศ. 2551 ผู้บัญชาการกองพลทหารราบที่ 9
พ.ศ. 2552 รองแม่ทัพภาคที่ 1
พ.ศ. 2553 แม่ทัพภาคที่ 1
พ.ศ. 2555 เสนาธิการทหารบก
พ.ศ. 2556 รองผู้บัญชาการทหารบก
1 ตุลาคม พ.ศ. 2557 - 30 กันยายน พ.ศ. 2558 ผู้บัญชาการทหารบกคนที่ 38
22 ตุลาคม พ.ศ. 2558ราชองครักษ์พิเศษ
== งานการเมือง ==
พลเอก อุดมเดช สีตบุตร ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของพลเอกประยุทธ์ จันทร์โอชา และเป็นเลขาธิการคณะรักษาความสงบแห่งชาติอีกหน้าที่หนึ่ง
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2558 - 80x80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
* พ.ศ. 2559 - 80x80px เหรียญปิงกัต จาซา เกมิลัง (เท็นเทรา)
== อ้างอิง ==
พล.ต.อุดมเดช สีตบุตร
ทหารบกชาวไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญรามมาลา
ผู้ได้รับเหรียญจักรมาลา
บุคคลจากโรงเรียนเซนต์คาเบรียล
บุคคลจากโรงเรียนนายร้อยพระจุลจอมเกล้า
แม่ทัพภาคที่ 1
ผู้บัญชาการทหารบกของกองทัพไทย
สมาชิกคณะรักษาความสงบแห่งชาติ
นักการเมืองไทย
ราชองครักษ์พิเศษ